"Yevropa bilan yuz bergan narsa sharmandalik deb o‘ylayman. Yevropada immigratsiyaga o‘rin berish - sharmandalik", dedi AQSh prezidenti. Foto: REUTERS AQSh prezidenti Donald Tramp boshqa madaniyatlardan milliondan ortiq migrantlarning kelishi Yevropa madaniyatini yomon tomonga o‘zgartirib yuborganini aytdi. "Yevropa bilan yuz bergan narsa sharmandalik deb o‘ylayman. Yevropada immigratsiyaga o‘rin berish - sharmandalik. Bu Yevropaning to‘qimalarini o‘zgartirib yubordi deb o‘ylayman va zudlik bilan harakat qilinmasa, u ilgarigidek bo‘lmaydi. Sizlar o‘z madaniyatingizni yo‘qotyapsizlar deb o‘ylayman", - dedi u Britaniyaning The Sun nashriga bergan intervyusida. Tramp Yevropa mamlakatlarini qattiq sevishini aytdi. "Unutmang, kelib chiqishim bo‘yicha men Yevropa Ittifoqi mahsuliman, Shotlandiya va Germaniyaning. To‘g‘rimi? Otam Germaniyadan, onam esa Shotlandiyadan", - dedi AQSh prezidenti. AQSh prezidenti ilgari ham Yevropadagi migratsiya siyosatini tanqid qilgandi.